
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02315/2014-04
06.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.02.2015. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ ПРИВРЕДНА АКАДЕМИЈА – ФАКУЛТЕТ ЗА ПРИМЕЊЕНИ МЕНАЏМЕНТ, ЕКОНОМИЈУ И ФИНАНСИЈЕ – МЕФ са седиштем у Немањина 4, БЕОГРАД, ПИБ: 101760649, Матични број: 17307975,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење 
О б р а з л о ж е њ е
Високошколскa установа УНИВЕРЗИТЕТ ПРИВРЕДНА АКАДЕМИЈА – ФАКУЛТЕТ ЗА ПРИМЕЊЕНИ МЕНАЏМЕНТ, ЕКОНОМИЈУ И ФИНАНСИЈЕ – МЕФ са седиштем у Немањина 4, БЕОГРАД, је дана 28.11.2014. године поднела захтев за акредитацију  под бројем 612-00-02315/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ПРИВРЕДНА АКАДЕМИЈА – ФАКУЛТЕТ ЗА ПРИМЕЊЕНИ МЕНАЏМЕНТ, ЕКОНОМИЈУ И ФИНАНСИЈЕ – МЕФ и предлог одлуке, достављени су Комисији за акредитацију и проверу квалитета.
Oсновни задаци показују сврху постојања установе, одређују општи правац њене делатности  су усвојени од стране органа управљања установе и јавно су  објављени. Све активности, а посебно развој студијских програма, су у складу са основним задацима и циљевима и периодично се унапређују и налазе се на сајту www. mef.edu.rs
Списак студијских програма 10; на ОАС-3, на МАС–2, ДС–1 и студије на даљину ОАС-2 и МАС-2.
Факултет је у поступку акредитације за научно-истраживачки рад.

Укупно студената за све програме и године студија 976, a тренутно студира 368 студента.
Планирање је засновано  на  систематичном  и сталном прикупљању  података и њиховој стручној анализи, плански документи постоје и доступни су јавности и примењују се у пракси. Редовно и систематично се контролише испуњавање основних  задатака.  
Установа има организациону структуру и систем управљања који обезбеђују постизање њених основних задатака и циљева. Овлашћења и одговорности органа управљања, стручних органа високошколске установе, као и студентског парламента утврђени  статутом високошколске установе. 

Организација и управљање на Факултету.

Органи упрвљања: Савет 

Стручни органи: Изборно веће, Наставно-научно веће и Студентски парламент

Орган пословођења: Декан са  продеканима

      Организационе јединице Факултета:

1. Управа

2. Катедре

3. Студентска служба

4. Библиотека

5. Информациона подршка

6. Секретаријат

7. Институт за стратешки развој, предузетништво и пословне процесе

Студијски програми високошколске установе су у складу са основним задацима и циљевима високошколске установе. Установа реализује 5 студијска програма на првом, 4 на другом и 1 на трећем нивоу са 43 наставника од тога је 24 у сталном радном односу и 19 у допунском, 22 сарадника 10 у сталном радном односу и 12 по говору са просечним оптерећењем наставника 6,56 часова недељно, сарадника 11,00 часова недељно. Наставници у сталном радном односу држе 72,86% предавања, тиме је испуњен захтев да више од 70 % часова активне наставе држе наставници са пуним радним временом. 

Ангажовање наставника није веће од 12 часова недељно, а сарадника д 15 часова недељно. 

Налаже се Установи да смањи оптерећење наставника и сарадника на Установи.

Садржај квалификација и диплома појединих врста и нивоа студија одговарају карактеру и циљевима студијских програма. Студијски програми имају усклађену структуру и примерене методе учења. Студијски програми су повезани и усклађени у целину и обухватају циљеве, структуру и садржај, политику и процедуру уписа студената, методе учења и начин провере знања, исходе учења и компетенције студената а сваки предмет из студијског програма је исказан бројем ЕСПБ.

Високошколска установа тренутно учествује у реализацији 6 пројеката са 16 учесника, од којих је 16 из Установе.

Високошколска установа има утврђен поступак и критеријуме за систематско праћење и оцењивање обима и квалитета научноистраживачког рада наставног особља. Садржај и резултати научноистраживачког и стручног рада установе усклађени са циљевима високошколске установе. Високошколска установа подстиче и обезбеђује услове наставном особљу да се активно бави научноистраживачким, радом о чему сведочи и број публикација у предходној години: М20-14, М30-64, М40-3, М50-33, М60-17, М70-1. Укупно 134
Величина група за предавања и вежбе одговара Допуни стандарда за акредитацију студијских програма у оквиру друштвено-хуманистичких наука.

Високошколска установа планира избор у звање асистента студента докторских студија који је претходне нивое студија завршио са укупном просечном оценом најмање осам а на пословима сарадника у настави запошљава студенте дипломских академских или специјалистичких студија са просеком оцена најмање осам. Високошколска установа обезбеђује довољан број асистената за квалитетно извођење студијских програма. 
Установа располаже довољаним бројем квалификованог особља за обављање библиотечких послова, послова информационих технологија, секретарских послова и послова студентске службе.
Конкурс за упис студената садржи: број студената за одређене студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит у складу са статутом високошколске установе и редослед кандидата утврђује на основу општег успеха постигнутог у средњем образовању и резултата на пријемном испиту. Високошколска установа прати успех студената и њихово напредовање на сваком од студијских програма.  Успешност студента у савлађивању појединог предмета се прати и вреднује током извођења наставе. У установи је 2014/15 години уписано 226 студента. Број дипломираних студената у 2011/12–38, 2012/13–41 и 2013/14-100 студента. 

Обезбеђен је одговарајући простор за извођење наставе. Укупна бруто површина износи 2.141 м2 или 2,20 м2/студенту и рад у две смене. Са овим је испуњен стандард који захтева најмање 2 м2 по студенту при раду у две смене. Структура простора је: учионице 22 са 20 до 150 места, рачунарска лабораторија 1 са 21 место, Институт-иновациони центар 1 са 10 места, библиотека 1 са читаоницом и 18 места, читаоница 3 са 12/35/12 места, студентска служба 1 са 3 места, наставичких кабинета 9 са 39 места, студентски парламент 1 са 8 места, секретаријат 1 са 2 места, председник Савета 7 места, декан 5 места.        

Факултет је навео сарадњу са другим установама у земљи 16 и иностранству 10. Укупно 26 установа.
Установа обезбеђује савремену техничку опрему за извођење процеса наставе и начног рада.  

Установа располаже библиотечким фондом од 2.584 јединице од чега су 937 уџбеници, 499 књиге, часописа 171, монографија 30 из области из којих се изводи настава, као и електронским базама које су доступне наставницима и студентима. 

Финансијски резултати установе су позитивни у периоду од најмање три године.

Установа има јавну стратегију обезбеђења квалитета од 11 чланова из свих структура.

Установа за студенте објављује водич и информатор за студенте.

Високошколска установа спроводи стратегију обезбеђења квалитета прати квалитет извођења наставе, обављања испита, успешност студената у студирању у целини и на појединачним предметима, квалитет уџбеника.  Установа је сачинила и приложила Извештај о самовредновању којим  је обухваћено спроведен и систем самовредновања који се периодично спроводи уз активно учествовање студената и у којем се обавезно разматра  оцена студената о квалитету наставног процеса.
Установа је јавно објавила основне задатке, циљеве, опис студијских програма и друге релевантне податке који омогућавају студентима и потенцијалним студентима да донесу одговарајуће одлуке о свом образовању. Установа  је објавила листу наставника и сарадника са подацима о њиховим квалификацијама и ангажовању у високошколској установи на сајту www.mef.edu.rs. 
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ ПРИВРЕДНА АКАДЕМИЈА – ФАКУЛТЕТ ЗА ПРИМЕЊЕНИ МЕНАЏМЕНТ, ЕКОНОМИЈУ И ФИНАНСИЈЕ – МЕФ има укупно 24 наставника са пуним радним временом, 19 наставника са непуним радним временом, 22 сарадника, 2.141 м2 бруто  простора за извођење наставе за укупно 976 студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ ПРИВРЕДНА АКАДЕМИЈА – ФАКУЛТЕТ ЗА ПРИМЕЊЕНИ МЕНАЏМЕНТ, ЕКОНОМИЈУ И ФИНАНСИЈЕ – МЕФ са седиштем у Немањина 4, БЕОГРАД, ПИБ: 101760649, Матични број: 17307975, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14). 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

